คือผมมีตุ่มเล็กๆ เล็กมากๆอะครับขึ้นที่หัวของอวัยวะเพศ ขึ้นเกือบเต็มเลยครับ แล้วรู้สึกคันนิดหน่อย. แล้วน้องชายไม่ตอบสนองต่อสิ่งเร้าเลย เกิดจากอะไรได้บ้างครับ
สวัสดีค่ะ อาการมีตุ่มเล็กๆขึ้นที่หัวอวัยวะเพศชาย คันเล็กน้อยดังกล่าวมา อาจจะเกิดจาก เป็นตุ่มเริมที่อวัยวะเพศ มักมาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ สาเหตุอื่นๆเช่น ตุ่มหนองใน อาจมีปัสสาวะแสบขัดหรือเป็นหนองร่วมด้วย หรือตุ่มจากโรคซิฟิลิซมักไม่ค่อยเจ็บ หูดเช่นหูดหงอนไก่ หูดข้าวสุก รูขุมขนอักเสบ หรือเป็นผื่นผิวหนังอักเสบจากการแพ้หรือการสัมผัสเนื่องจากยังมีสาเหตุได้หลายอย่าง หากโรคเป็นลุกลาม คันเยอะ หรือทำให้อวัยวะเพศรับความรู้สึกผิดปกติไปด้วย ควรไปพบแพทย์เพื่อตรวจร่างกายจริงให้ได้การวินิจฉัยที่แน่ชัดต่อไปในเบื้องต้นไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า